《暗香 吴静安姑丈临风阁上赏梅》
清代·陈维崧

玉堂人物。况阶前琼树，一枝先发。近手花欹，小倚晴楼汎香雪。

发理茶铛棋局，更乍破、蛟冰芳冽。恰糁入、片片繁英，和取索郎啜。

幽绝。恁时节。又脆管娇丝，隔垣低揭。红缄半拆。脉脉相看倍亲切。

若待盈枝烂熳，怕误了、人生作达。薄醉也，压帽是，一堆粉月。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。